Viborger Samler, 1844-12-24
AVERTISSEMENTS. Da den paa Foranstaltning af undertegnede Amthuus under 6te October 1844 i forskjellige offentlige Blade optagne Bekjendtgjørelse angaaende et den 30te September (1ste October) 1844 paa Høirup Sogns Mark, Haderslev Amt, paa Kjøbmand Krossing fra Norge sandsynligviis begaaet Rovmord, ligesaalidet som en imod forskjellige Personer i saa Henseende indledt Undersøgelse har ført til noget Resultat, saa udsættes, ifølge Autorisation af den kongelige slesvigske Overcriminalret, herved en Belønning af 200 Rbd. S. M. for Opgivelsen af saadanne Kjendsgierninger, der lede til Opdagelsen af Gjerningsmanden til forbemeldte Forbrydelse. Haderslev Amthuus, den 13de December 1844. Ved den af Actionairerne i Dampskibet "Hebe den 14de De, i Thisted afholdte Generalforsamling gjorde Commiteen Forsamlingen opmærksom paa det Hensigtsmæssige i, at Skibets Fart herefter indskrænkes til een Tour ugentlig, hvorved ville kunne spares omtr. 2500 Rbd. i Omkostninger. Det besluttedes derefter, at Skibet fremtidig gaaer den ene Uge mellem Aalborg, Thisted, saavidt muligt til Struer og Lemvig, og samme Tour tilbage, og i den anden Uge mellem Aalborg og Thisted, over Nykjøbing og samme Tour tilbage. Comiteen fremlagde Regnskab for Skibet, hvorefter dette har en Gjæld af 4297 Rbd. 67 Sk. For at dække denne Gjæld, hvorfor Comiteens Formand Agent Lützhøft i Thisted staaer i Forskud, besluttede Generalforsamlingen: At der udstædes et lige Antal nye Actier, som de Ældre, nemlig 420 Stkr., lydende paa samme Beløb a 35 Rbd., som Actionairerne hver for sin Deel maae indfrie med 10 Rbd. pr. Stk., og forsaavidt Saadant ikke skeer inden en Maaned fra Dato, nemlig fra 14de December 1844, blive de at sælge for Skibets Regning. Disse nye Actier vil have ubunden Preferance for de Ældre, saavel hvad Stemmegivning og Beslutninger i Skibets Anliggender angaaer, som i eventnelle Udbytte dog kun indtil aarlig Rente af Actiernes Paalydende, da det øvrige Overskud tilfalder de ældre Actier, ligesom Skibet maae være berettiget til, efter, 1 Aars Varsel i Thisted, Aalborg og Berlings Tidender, at opsige de nye Actier til Betaling med Renter, til Indfrielse finder Sted af deres Paalydende 35 Rbd. pr. Stk. I Henhold til denne tagne Beslutning opfordres Actionairerne i Dampskibet "Hebe herved til, inden den 14de Januar 1845 at indbetale de 10 Rbd. for hver af deres ihændehavende Actier under Opgave af disse Actiers Løbenummer, hvorimod nye Actier, som vedtaget, ville blive udfærdigede og dem meddeelt. Da Agent Lützhøft i Comiteens Møde den 13de De, udmeldte sig som Medlem deraf fra Generalforsamlingens Slutning den paafølgende Dag, da Dhrr. Apotheker Dahlerup, Pastor Poulsen og Kjøbmand Steenberg ligeledes ved Lov trækning afgik, og da endelig Kjøbmand Ettrup under Generalforsamlingen ogsaa udmeldte sig, blev af Generalforsamlingen foretaget nyt Valg paa Comitee, og dertil med fleste Stemmer valgt: Kammerjunker Holstein i Nykjøbing, Kæmner Wulff i Aalborg, Consul Smith i Lemvig, Kjøbmand Werner og Consul Bendixsen i Thisted. Til at revidere det fremlagte Regnskab valgtes med flere Stemmer Sandflugtscommissair Lykke og Kammerraad Aagaard i Thisted, til hvem Regnskabet afleveredes, og henligger Samme i 14 Dage fra Dato til Actionairernes Eftersyn, hos Revisionens Medlem Hr. Kammerraad Aagaard.